বড় O লিখনপদ্ধতি
বড় O লিখনপদ্ধতি (ইংরেজি: Big O notation বা Big Oh notation) হচ্ছে একধরনের গাণিতিক লিখনপদ্ধতি যা ফাংশনের অসীমতটীয় আচরণ বর্ণনায় ব্যবহার করা হয়। এটি লান্ডাউ লিখনপদ্ধতি (Landau notation) বা অসীমতটীয় লিখনপদ্ধতি (asymptotic notation) নামেও পরিচিত। এই লিখনপদ্ধতি ব্যবহার করে অত্যন্ত বড় বা অত্যন্ত ছোট ইনপুটের জন্য কোন ফাংশনের আচরণ সরল কিন্তু সুনির্দিষ্ট উপায়ে বর্ণনা করা সম্ভব, ফলে অন্যান্য ফাংশনের সাথে সহজেই ফাংশনটিকে তুলনা করা যায়। O প্রতীকটি অপর একটি সরলতর ফাংশনের সাপেক্ষে কোন ফাংশনের মানের অসীমতটীয় ঊর্ধ্বসীমা নির্দেশ করে। এছাড়া o, Ω, ω, ও Θ প্রতীকগুলি অন্যান্য ঊর্ধ্ব, নিম্ন, বা বদ্ধ সীমা নির্দেশ করে।